vALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL valstybinės kainų ir energetikos kontrolės komisijos 2017 m. spalio 30 d. nutarimo Nr. O3E-475 „dėl akcinės bendrovės „Klaipėdos nafta“ gamtinių dujų skystinimo kainos viršutinės ribos koregavimo 2018 metAmS“ pakeitimo

2017 m. gruodžio 6 d. Nr. O3E-577

Vilnius

Vadovaudamasi Lietuvos Respublikos gamtinių dujų įstatymo 9 straipsnio 1, 4 ir 15 dalimis, Lietuvos Respublikos suskystintų gamtinių dujų terminalo įstatymo 5 straipsnio 2 dalimi, Valstybės reguliuojamų kainų gamtinių dujų sektoriuje nustatymo metodika, patvirtinta Valstybinės kainų ir energetikos komisijos (toliau – Komisija) 2013 m. rugsėjo 13 d. nutarimu Nr. O3-367 „Dėl Valstybės reguliuojamų kainų gamtinių dujų sektoriuje nustatymo metodikos patvirtinimo“ (toliau – Metodika), Suskystintų gamtinių dujų terminalo, jo infrastruktūros ir jungties įrengimo bei eksploatavimo sąnaudoms ir paskirtojo tiekėjo būtinojo suskystintų gamtinių dujų kiekio tiekimo pagrįstoms sąnaudoms kompensuoti skirtų lėšų administravimo tvarkos aprašu (toliau – Aprašas), patvirtintu Komisijos 2012 m. spalio 9 d. nutarimu Nr. O3-294 „Dėl Suskystintų gamtinių dujų terminalo, jo infrastruktūros ir jungties įrengimo bei eksploatavimo sąnaudoms ar jų daliai kompensuoti skirtų lėšų administravimo tvarkos aprašo patvirtinimo“, atsižvelgdama į AB „Amber Grid“ 2017 m. gruodžio 5 d. raštą Nr. 7-293-1212 bei Komisijos Dujų ir elektros departamento Dujų skyriaus 2017 m. gruodžio 5 d. pažymą Nr. O5E-373 „Dėl Valstybinės kainų ir energetikos kontrolės komisijos 2017 m. spalio 30 d. nutarimo Nr. O3E-475 „Dėl akcinės bendrovės „Klaipėdos nafta“ gamtinių dujų skystinimo kainos viršutinės ribos koregavimo 2018 metams“ pakeitimo“, Komisija nutaria:

Pakeisti Komisijos 2017 m. spalio 30 d. nutarimą Nr. O3E-475 „Dėl akcinės bendrovės „Klaipėdos nafta“ gamtinių dujų skystinimo kainos viršutinės ribos koregavimo 2018 metams“:

1. Pakeisti antraštę ir ją išdėstyti taip:

„dėl akcinės bendrovės „Klaipėdos nafta“ suskystintų gamtinių dujų pakartotinio dujinimo kainos viršutinės ribos koregavimo 2018 metAmS“

2. Pakeisti nutariamąją dalį ir ją išdėstyti taip:

„Nustatyti pakoreguotą suskystintų gamtinių dujų pakartotinio dujinimo paslaugos kainos viršutinę ribą, galiosiančią nuo 2018 m. sausio 1 d. (be pridėtinės vertės mokesčio) –
358,52 Eur/(MWh/parą/metus).“

Šis nutarimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Komisijos pirmininkė	Inga Žilienė